
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 10.09.2013               

PLx 254          


AVIZ

asupra  proiectului de Lege pentru aderarea României la Asociaţia Internaţională pentru Dezvoltare 
din cadrul Băncii Mondiale
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare,  cu proiectul de Lege pentru aderarea României la Asociaţia Internaţională pentru Dezvoltare din cadrul Băncii Mondiale,  trimis cu adresa   nr. PLx 254 din  2 septembrie 2013 şi înregistrat cu nr. 4c-11/937 din 2 septembrie 2013.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată.

Potrivit prevederilor art.61 din Regulamentul Camerei Deputaţilor, republicat, Comisia a dezbătut  proiectul de lege  în şedinţa din  10 septembrie  2013.

Proiectul de lege  are ca obiect aderarea României la Asociaţia Internaţională pentru Dezvoltare din cadrul Băncii Mondiale.
Membrii Comisiei au examinat proiectul de lege supus  avizării, expunerea de motive şi avizul favorabil al Consiliului Legislativ nr.715 din 15 iulie 2013. 

În urma dezbaterilor, cu unanimitate de voturi, s-a hotărât avizarea  favorabilă a proiectului de lege. 
În raport de obiectul şi conţinutul său,  proiectul de lege legislativă face parte din categoria legilor ordinare. 

              VICEPREŞEDINTE,                             SECRETAR,

            Nicolae-Ciprian NICA                 Theodor-Cătălin NICOLESCU
Consilier 
 Florica Manole

